AlexejDobrolubov/national_council_slovak_2010 huggingface dataset:
19. schôdza NR SR - 14.deň - A. dopoludnia
Dátum: 2024-10-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

14. Pán poslanec Dostál, viete, čo ma prekvapuje? Konsolidácia. Veď keď ste spomínali Matoviča a Hegera, Ódora. Veď Ódor prišiel s tým, že verejné financie sú v katastrofálnom stave. Aj s pánom Horváthom. Samozrejmá vec, že konsolidácia postihne každého, každého občana. Tie tanečky, ktoré tu robíte, veď vy ste boli vo vláde tej, ktorej toto zavinila. Ja keby som bol na vašom mieste, tak držím aspoň jazyk za zubami a nič nehovorím, pretože keby ste boli vystúpili z koalície, tak toto sa tu dneska nemusí diať. Vy hovoríte, odvolávate sa na pána Mikloša, beriem. Reformy, tie vaše reformy, predaj Slovenského plynárenského priemyslu, predaj energetiky, predaj slovenských bánk a môžem vám vymenovať teplárne a všetkých ostatných vecí. Ak to sú reformy... A založenia. A beriem aj reformu zdravotníctva, s ktorou sa dneska nevieme vyrovnať. Beriem aj reformu pána Kaníka, ktorú sme sa snažili naprávať, a potom predchádzajúca vláda tú reformu ešte Kaníka tak doplnila, že v takom stave, ako sa nachádza slovenská Sociálna poisťovňa, že proste už bol pomaly vyrovnaný rozpočet, a zrazu miliarda, dneska je 1,7 mld. dotácií. Ak to sú vaše reformy a váš pohľad na ekonomiku, tak teším sa, keď budete vládnuť, čo zase predvediete.
19. schôdza NR SR - 10.deň - B. popoludni
Dátum: 2024-09-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

142. Budem reagovať, pán poslanec, pokiaľ sa týka, samozrejmá vec. Reforma verejnej správy bude musieť prísť, bude sa musieť pripraviť so ZMOS-om, s primátormi a proste veci, ktoré jednoducho sú, pretože sa zadlžujú a budú v tom istom probléme, v akom sme dneska my. Hŕba samospráv, hŕba ale aj miest je dneska zadlžených. To je jedna vec. Tu treba spraviť aj ďalší problém, ktorý ste neotvorili. Zdravotníctvo. Zdravotníctvo, za posledných desať rokov 90 % narástli náklady. V liekovej starostlivosti sme prakticky s 30 %. Tam treba spraviť takisto poriadok, pretože minister financií má obrovské problémy. Z 2 500 liekov zrazu bolo 8 500 liekov. Treba spraviť ďalšie veci v zdravotníctve v krátkej dobe, pretože sa to zadlžuje a to je nekonečná diera. Ďalšiu vec, budem rád, keď nás podporíte, aby lekári, ktorí robia vo fakultnej nemocnici, tak ako v Pente nemohli nikde robiť, ale nieže lekár robí vo fakultnej nemocnici, o dvanástej ide potom do súkromnej. Čakám ďalšie veci, ktoré máme tu pripravené na to, lebo to nieže táto konsolidácia, táto konsolidácia bude možno prebehať ďalších desať rokov, aby sme sa dostali k vyrovnanému rozpočtu. A ďalšia vec, už nemôžem ani počúvať, pokiaľ sa týka. Veď my sme mali prakticky jeden z najnižších dlhov v Európskej únii, tak o čom sa bavíme. Aké mali dlhy, keď prišiel covid, Taliani, Francúzi a ostatné krajiny? My sme prakticky kráčali pomerne, už mali pripravený ďalší rok vyrovnaný rozpočet.
19. schôdza NR SR - 10.deň - B. popoludni
Dátum: 2024-09-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

128. Je to zlý sen, pán Dostál. Ešte ste ani nenastúpila vláda Matoviča, už sa pán Sulík s Matovičom ťahal o ministra financií. Po roku, keby toto bol právny štát, ktorý ste úplne rozkladali, by boli predčasné voľby a nebol by ten blázon tu vládol. A nebolo by sa stalo to, čo je dneska tuná. Ale vy sa tvárite, že sa nič nedialo. Mali ste šéfa finančného výboru, to zadlženosť ide aj na vašu hlavu, pán Dostál. Všetkých, ktorí tu sedíte. Nie na týchto pánov, ale na vás. Ten rozvrat právneho štátu ide takisto na hlavu toho pána hore. Dostali sme sa do tej situácie, do akej sme sa dostali. My sa nevyhovárame na to, že proste je. Vy hovoríte, že za 12 rokov. Viem, v akom stave bolo hospodárenie v roku 2006, keď sme nastupovali, a čo predal, ktoré podniky, banky, plynárne, energetiku a za aké peniaze. Takže nevysvetľujte, ľudia to poznajú. Nakoniec, tí ľudia nám tu dôveru znova dali. Veď ste robili všetko pre to, aby sme zanikli. Sme tu a budeme tu ďalej a budeme konsolidovať. Z tejto bryndy, ktorú ste nám dali, ja nemám žiaden strach, že sa nedostaneme. Dostaneme sa a dostaneme sa tak, ako sme proste... lebo tu nič nepočuť, len kradnutie, vagabundi a z hľadiska záležitostí, už pochopte jednu vec, lebo vy ste starý kozák a ďalší, ak pôjdeme touto cestou ďalej, táto republika nemá žiadnu šancu. A už keď sa vraciame k Ódorovi, tam bolo iks ľudí iných, ktorí to mali ponúknuté, ja vám ich vymenujem. Nenašiel sa ani jeden seriózny ekonóm, ktorý do toho chcel ísť. Ale vy ste to potrebovali predĺžiť, lebo ešte ste potrebovali pozatvárať SMER, ľudí zo SMER-u. To bol celý problém. Ináč by boli bývali predčasné voľby a keby bola pani Čaputová vypísala, mohli sme mať čas, nie, my sme ich ťahali ešte do 30. októbra, kedy... (Prerušenie vystúpenia časomerom.)
19. schôdza NR SR - 10.deň - B. popoludni
Dátum: 2024-09-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

104. Konsolidácia, ktorá musí teraz byť, niekto ju zavinil. Ja by som len chcel doplniť pána poslanca. Už ste asi zabudli, že trnavská firma, ktorá nemala zaplatené v Sociálnej poisťovni, napriek tomu vyhrala súťaž a podieľala sa na tom nákupe tých 3 mld. Nikomu to nevadilo, dokonca ste ešte zo Sociálnej poisťovne vyhodili riaditeľku ekonomického úseku, riaditeľku výberu poistného, ktoré museli odísť, potom ste ich zamestnali, aby boli ticho, na ministerstve práce jednu a druhú na ministerstve poľnohospodárstva. Pričom žiadne súťaženie z hľadiska všetkých vecí, ktoré boli z hľadiska covidu. Veď spýtajte sa niektorých našich firiem, ako prebiehal výber. Dneska všetci zabúdajú, tu pán Matovič, divím sa, že teraz tu nie je, to, čo tu predvádza. On rozdával a my teraz ideme šetriť. Ale ideme šetriť normálne, tak, aby sme nepostihli tých najchudobnejších. Je pravda, že musíme riešiť veci, ale tie pomenujem ja vo svojom vystúpení.
39. schôdza NR SR - 5.deň - A. dopoludnia
Dátum: 2025-09-16
Poslanec: Nash, Natália (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Michal, veľmi dobre si pomenoval tie, tie hlavné motivácie, ktoré, ktoré táto vláda má a určite sme odha... určite si správne odhalil aj to, že skrátené legislatívne konanie je absolútne neopodstatnené, pretože táto vláda dobre vedela už od minulého roka, že bude musieť konsolidovať aj v tomto roku a to, že nám nepredložila žiadne konsolidačné opatrenia na verejnú diskusiu, len dokazuje to, že naozaj sú neschopní a arogantní a boja sa. Celý rok sa zaoberali len samí sebou a zástupnými témami. Celý rok v mnohých rezortoch rozhadzovali verejné zdroje, nešetrili na sebe, šetrili len na ľuďoch a to... ===== ... na verejnú diskusiu len dokazuje to, že naozaj sú neschopní, arogantní a boja sa. Celý rok sa zaoberali len sami sebou a zástupnými témami. Celý rok v mnohých rezortoch rozhadzovali verejné zdroje, nešetrili na sebe, šetrili len na ľuďoch a to sa musí skončiť. Táto vláda naozaj sa prejavila ako nesmierne arogantná a nekompetentná, pretože nedokázala viesť žiaden dialóg s odborníkmi, všetko robili naozaj za zatvorenými dverami, kašlali na hlasy odborníkov, na Radu pre rozpočtovú zodpovednosť, na odborárov, na stavovské organizácie, na celú diskusiu o tomto návrhu nám vyhradili možno necelé dva týždne a to je naozaj veľká nehoráznosť. Preto aj ja pozývam občanov dnes na námestia, aby sa nebáli vyjadriť svoj názor, čo si myslia o tejto vláde a o jej ožobračovaní občanov. Ďakujem veľmi pekne.
35. schôdza NR SR - 9.deň - B. popoludní
Dátum: 2025-06-10
Poslanec: Nash, Natália (PS)
Druh vystúpenia: Vystúpenie s faktickou poznámkou

142. Ďakujem, pán kolega Horecký, za vysvetlenie toho, toho, prečo ste neboli viac ambiciózny. Ja tomu aj rozumiem, že netreba dráždiť hada bosou nohou a ďakujem aj za tú informáciu, že v tom UNESCU to už je schválené, lebo naozaj si myslím, že to je uznanie toho, o akú výnimočnú vec ide pri tomto značení. Ale ja by som predsa bola vždy viac ambiciózna pri financovaní, pretože naozaj tieto organizácie, Klub slovenských turistov a Slovenský cykloklub, oni pri svojom plánovaní potrebujú predvídateľnosť. Oni tie financie potrebujú vedieť, že ich dostanú. To, ako je to teraz financované, ide to podľa zákonu o športe, zákon 440 a ide to ako národný športový projekt. A tieto peniaze, ako národný športový projekt, sú naozaj založené na svojvôli. Čiže ak vy ste narazili na jedného ministra, ktorý rozumel tomu, prečo je to dobré, tak možno momentálne sedí na tej stoličke minister, ktorý tomu že vôbec nerozumie a môže to byť aj prípad toho, že tento rok napríklad tieto dve organizácie nedostanú žiadne zdroje. Lebo on má iné priority a jeho priority je oprava telocviční a financovanie detských táborov cez leto, hej? Čiže toto on si určil za prioritu a zhruba tri milióny v rozpočte má sekcia športu na takéto projekty a naozaj môžu sa rozhodnúť tak, ako oni chcú a čo sú ich priority. Takže tam by som naozaj apelovala byť v budúcnosti pri takomto návrhu určite ambicióznejšia, aby sme aj tej sekcii obmedzili tie ich voľné zdroje, ktoré budú dávať na to, čo chcú a aby ich dali na to, čo je dobré a čo je vo verejnom záujme. A to určite tieto značky sú, pretože ja si naozaj ani neviem predstaviť lepší projekt, ktorý repre... (Prerušenie vystúpenia časomerom.)
33. schôdza NR SR - 15.deň - B. popoludní
Dátum: 2025-04-16
Poslanec: Nash, Natália (PS)
Druh vystúpenia: Vystúpenie s faktickou poznámkou

Prosím vás, povedzte mi, že koľko z tých 50-tisíc neziskových organizácií ani žiaden web nemá, ony nie sú na sociálnych sieťach, ony sa venujú užitočným aktivitám, ony sa venujú tomu, že suplujú tento štát tam, kde zlyháva. V prípade, ak si nesplnia tieto povinnosti, tak im hrozí pokuta až do výšky 10-tisíc eur. Prosím vás, dokedy to tieto organizácie vydržia? Mnohé nemajú vôbec kapacity na tieto nové povinnosti a mnohé tento návrh zlikviduje. Ďakujem pekne.
33. schôdza NR SR - 15.deň - B. popoludní
Dátum: 2025-04-16
Poslanec: Nash, Natália (PS)
Druh vystúpenia: Vystúpenie s faktickou poznámkou

104. Ďakujem, pán kolega Čaučík, za váš príspevok. Ja sa vrátim k tej dôvodovej správe, tu totiž predkladatelia argumentujú, že cieľom návrhu je zvýšiť transparentnosť a posilniť verejnú kontrolu, no z kontextu samotného návrhu aj tých stoviek pozmeňujúcich návrhov, ktoré tu pristali, sa dá jednoducho vyčítať, že toto nie je vôbec podstatou tohto návrhu. Zavádzajú sa tu administratívne povinnosti a všetky tieto povinnosti predstavujú záťaž, ktorá bude mať dopad na fungovanie stoviek malých organizácií. Dotkne sa všetkých, ale najmä tých najmenších. Ako vyplýva z tých pozmeňujúcich návrhov, zavádzajú im tu povinnosti odpovedať podľa infozákona, vypracuvávať dôkazy o transparentnosti, ktoré majú obsahovať detailné údaje o príjmoch a výdavkoch neziskovej organizácie vrátane identifikačných údajov darcov, prispievateľov a veriteľov, ak hodnota podpory presiahne určitý limit. Tieto výkazy majú byť uložené vo verejnej časti registra účtovných závierok, potom organizácie ho musia navyše zverejňovať na svojom webovom sídle. Prosím vás, povedzte mi, že koľko z tých 50-tisíc neziskových organizácií ani žiaden web nemá, ony nie sú na sociálnych sieťach, ony sa venujú užitočným aktivitám, ony sa venujú tomu, že suplujú tento štát tam, kde zlyháva. V prípade, ak si nesplnia tieto povinnosti, tak im hrozí pokuta až do výšky 10-tisíc eur. Prosím vás, dokedy to tieto organizácie vydržia? Mnohé nemajú vôbec kapacity na tieto nové povinnosti a mnohé tento návrh zlikviduje. Ďakujem pekne.
33. schôdza NR SR - 15.deň - B. popoludní
Dátum: 2025-04-16
Poslanec: Nash, Natália (PS)
Druh vystúpenia: Vystúpenie s faktickou poznámkou

88. Ďakujem za slovo, pán predsedajúci. Ďakujem, pán kolega Horecký, za váš príspevok. Ja len doplním o niektoré informácie. Na Slovensku je vyše 50-tisíc registrovaných občianskych združení, z toho vyše 6-tisíc občianskych združení pôsobí v športe a turistike. Športové zväzy a kluby na Slovensku sú v drvivej väčšine organizované ako občianske združenia. Práve táto právna forma im umožňuje čo najjednoduchšie prijímanie dotácií z verejných zdrojov, ktoré sú nevyhnutné pre ich fungovanie. Tieto organizácie fungujú z darov od sponzorov, od členov a z členských príspevkov, mnohé dostávajú aj príspevky zo zahraničia. Všetky tieto zdroje slúžia na rozvoj športu, podporu športovcov a športovkýň a ďalšie aktivity týchto združení, napríklad na organizáciu podujatí, vzdelávanie. Vážne sa majú tieto organizácie obá... alebo sa má spoločnosť obávať týchto organizácií, ktoré vykonávajú svoju činnosť vo verejnom záujme? Naozaj sa máme cez prsty pozerať s nedôverou na tieto organizácie, ktoré suplujú štát všade tam, kde nestíha alebo zlyháva? Je úplne jedno, že či v tomto návrhu vypadlo z toho zákona tie označenia o agentoch či lobistoch, aj tak tieto neziskové organizácie budú stigmatizované a kontrolované. A čo je ešte horšie, v prípade, ak by si niektoré zväzy alebo kluby nesplnili tie oznamovacie povinnosti, tak im hrozí likvidačná pokuta a možnože aj zánik. Prijímateľov darov a príspevkov návrh stavia pred voľbu: buď zverejňovať všetky údaje darcov, alebo čeliť sankciám. Je naozaj hanba, že sa tu o tomto návrhu vôbec bavíme. Ďakujem pekne.
33. schôdza NR SR - 10.deň - B. popoludní
Dátum: 2025-04-09
Poslanec: Nash, Natália (PS)
Druh vystúpenia: Vystúpenie s faktickou poznámkou

58. Ďakujem za slovo, pán predsedajúce. Ďakujem ti za tvoj príspevok, Dávid. Tiež sa venujem tomu športu a pri počúvaní mnohých tých argumentov vrátane tých tvojich som si dnes pripomenula to, ako táto vláda a ministri športu, ktorí sa tu už dvaja vystriedali, nám rozprávajú o tom, ako treba pomáhať športovým klubom, športovcom, športovým odborníkom, pretože neraz obracajú každé euro. Ale ak tomu dobre rozumiem, tak povinnosti spojené s transakčnou daňou sa nevyhnú ani športovým odborníkom, ani športovcom, ani vlastníkom športovej infraštruktúry, odborníkom, ktorí fungujú ako živnostníci a poniektorí ako jednoosobové eseročky. Tí sa koalícii, samozrejme, nepoďakujú za takúto pomoc, keď sa na nich hľadí ako na bežných podnikateľov, a to vôbec nehovorím o nejakým vrcholových futbalistoch a hokejistoch, ktorí zarábajú možno tisícové platy, ale hovorím o absolútne bežných malých slovenských športovcoch a tréneroch, rozhodcoch a organizátoroch, ktorí si musia zakladať živnosti na to, aby mohli zabezpečovať športové podujatia. A napríklad oni sú tiež nútení založiť si tie transakčné podnikateľské účty a stačí jedna chyba, že si túto povinnosť nesplnia, tak im hrozí pokuta od 30 do 3-tisíc eur. A nie je naozaj ťažké pochybiť v tomto chaose, ktorý táto vláda Roberta Fica s touto hlúpou transakčnou daňou prináša. Tá komunikácia, ktorá pred zavedením tejto dane tu bola, tak bola naozaj deravá a myslím si, že napácha veľa škody. A preto si myslím, že ju treba zrušiť a baviť sa o iných riešeniach, o takých, ktoré ľuďom pomôžu. Ďakujem pekne.
33. schôdza NR SR - 9.deň - A. dopoludnia
Dátum: 2025-04-08
Poslanec: Nash, Natália (PS)
Druh vystúpenia: Vystúpenie s faktickou poznámkou

91. Ďakujem za slovo, pán predsedajúci. Ďakujem, kolega Pročko, za vaše vystúpenie. Dotkli ste sa viacerých tém, mňa zaujíma, samozrejme, téma športovej infraštruktúry, takže áno, pán minister, než ešte prišiel na ministerstvo, tak deklaroval, že zruší dotáciu 20 mil. na olympijskú arénu, to sa mu nepodarilo, pretože už sa asi medzitým stretol s ľuďmi, ktorým na tom záleží, a vykšeftil to a sám pán premiér Fico mu sľúbil na tri atletické haly. Chválime, tešíme sa na ne. Teším sa aj, že ste spomenuli tie trafiky, ktoré mala pani exposlankyňa Tabaková na ministerstve, ktoré pán minister ukončil, to sa aj mne páči, to mu naozaj tlieskam. Je výborné, že urobil investigatívu a našiel ešte jej tú ďalšiu trafiku, ktorú mala na Národnom športovom centre. Ja by som tam chcela dať do pozornosti pánovi ministrovi aj to, že tam sú ešte aj iné dohody, ktoré tam boli, takže nech sa pozrie aj na ďalšie mená. Budú tam zaujímavé mená, ktoré mu budú pripomínať možno bývalého štátneho tajomníka, takže kľudne choďte do tých dohôd a pýtajte si informácie. My sme si ich už tiež vypýtali cez zákon o informáciách. Chcem pripomenúť, že, pánovi ministrovi, že v zákone o športe je jasne definovaný verejný záujem. A ja by som bola veľmi rada, keby si on prečítal túto poučku, ktorá v tom zákone je už sedem rokov, a aby sa podľa nej riadil. To znamená, ukážte nám, že rozumiete tomu, čo je verejný záujem v športe. Ďakujem pekne.
33. schôdza NR SR - 9.deň - A. dopoludnia
Dátum: 2025-04-08
Poslanec: Nash, Natália (PS)
Druh vystúpenia: Vystúpenie s faktickou poznámkou

75. Ďakujem pekne za slovo, pán predsedajúci. Tak minister Huliak mal skvelú príležitosť cez svojich poslancov schváliť tento Dankov zákon a spečatiť tak mier v koalícii. Mohol skúsiť pár týždňov navnímať oblasť, ktorú vykšeftoval, a zorientovať sa, niečo sa naučiť a nechať si poradiť. Mohol sa zoznámiť s aktérmi v športovom hnutí a ich motiváciou, ale nie, on je minister, on je pán a tak po pár dňoch v úrade už táral niečo o zmene financovania športu, že dá viac na mládež, o hádzaní guľou, o behaní sto metrov, o troch halách pre atletický šport. Po troch týždňoch v úrade cez svojho poslanca predkladá minister pozmeňovací návrh, ktorý im nadiktoval niektorý zo subjektov, ktorý už bol u nich lobovať za profišportovcov, ktorých je okolo dvetisíc. Ten vám, samozrejme, ohejtilo ministerstvo financií a ministerstvo práce, lebo nie je v súlade so Zákonníkom práce a inými predpismi. A tak prinášate tento pozmeňovák vášho babráckeho prvého pozmeňováku a vraciate zmeny naspäť. Pán minister, pán kolega, na vrh guľou máte šesť pokusov, na skok do výšky máte tri pokusy a na to, aby ste urobili prvý dojem, máte jediný pokus. A, žiaľ, pri tomto pokuse ste práve neuspeli. Reprezentujete babrácky šport. Ďakujem pekne.
33. schôdza NR SR - 8.deň - A. dopoludnia
Dátum: 2025-04-04
Poslanec: Nash, Natália (PS)
Druh vystúpenia: Vystúpenie s faktickou poznámkou

75. Ďakujem pekne za slovo, pán predsedajúci. Ďakujem ti, Lucia, za tvoj príspevok. Je, veľmi súhlasím s tým, čo si povedala, že tento návrh priniesli najmä preto, aby prekryli svoju neschopnosť inými témami, a je nehorázne, že to robia týmto spôsobom, že dehumanizujú ľudí, že rozdeľujú spoločnosť, že šíria nenávisť, pretože toto je nič iné ako začiatok salámovej metódy, ktorá bude končiť naozaj takými zákonmi, ktoré sú v Rusku a Maďarsku, pretože odtiaľ vietor fúka. Ďakujem ti, že si aj pripomenula, že to, že dve pohlavia v ústave naozaj nikomu nepomôže. To, že obmedzia umelé oplodnenie, naozaj nikomu nepomôže. Je naozaj absolútne nehorázne, ako necitlivo toto má dopad na ľudí, ktorí sa... sa... ktorí majú problém s tým, aby, aby mali vlastné dieťa, keď to chcú, tak to je naozaj necitlivé a nehumánne, to, čo vy tu zavediete týmito novelami ústavy. Komu pomôže, keď zabránite prístupu našich detí k normálnemu vzdelávaniu v oblasti vzťahovej a sexuálnej výchovy? Nikomu to nepomôže. A preto, prosím, nenoste sem tieto návrhy. Sú ubližujúce, sú diskriminačné, sú nehumánne. Ďakujem pekne.
33. schôdza NR SR - 7.deň - B. popoludní
Dátum: 2025-04-03
Poslanec: Nash, Natália (PS)
Druh vystúpenia: Vystúpenie s faktickou poznámkou

19. Ďakujem veľmi pekne. Pán minister, ja si naopak stále myslím, že táto kľúčová oblasť vzdelávacieho systému by mala mať svojho štátneho tajomníka a je mi ľúto, že to tak nie je. A v tom prípade sa teda budem pýtať, že prečo dostane svoju oblasť štátny tajomník pre mládež, podporu školského športu a vyučovanie slovenského jazyka, keď túto agendu momentálne na ministerstve vykonáva asi deväť osôb, deväť ministerských úradníkov a úradníčok, že akým spôsobom z takejto malej agendy, naozaj že zlomkovej z celkovej agendy chcete urobiť sekciu a ešte ju dáte pod štátneho tajomníka. Ako mne to z pohľadu nejakej hospodárnosti a efektívnosti nevychádza, že jednoducho toto naozaj je marginálna agenda na tom ministerstve. Ďakujem pekne.
33. schôdza NR SR - 3.deň - B. popoludní
Dátum: 2025-03-27
Poslanec: Nash, Natália (PS)
Druh vystúpenia: Vystúpenie s faktickou poznámkou

139. Ďakujem pekne za slovo, pán predsedajúci. Pán kolega Malatinec, ja chcem len reagovať na to, že toto asi pravdepodobne už je návrh, ktorý avizoval aj pán minister Huliak, čo sa mne zdá, že nie je veľmi ambiciózny na to, koľko mal rečí o tom, ako, ako ide vyriešiť mládežnícky šport a telocvičňu do každej obce, tak sa mi to nezdá veľmi ambiciózne. Ale chcela by som pochváliť jednu vec, a to je síce zvýšenie percentuálneho podielu finančných prostriedkov z 15 na 20 %, ktoré je národný športový zväz povinný použiť na účel športu mládeže. Ja si myslím, že toto je dobrý krok, ja si myslím, že to, ako to bolo navrhnuté v tej Dankovej novele, alebo teda v tej predchádzajúcej novele, ktorá tu bola od októbra, bola to síce, bol to vládny návrh, ale tak vieme, kto za ním stál, tak si myslím, že toto je oveľa lepšie riešenie, že 20 % pôjde na šport mládeže. Takže toto veľmi chválim, ale čo sa mi nepáči, a teda neviem, či mi to pán, pán kolega Malatinec bude vedieť vysvetliť, je tu niečo také, že minister schvaľuje štatút o podrobnostiach týkajúcich sa zloženia a činnosti orgánu na riešenie sporov a rozhodovania o disciplinárnych previneniach v rámci športových organizácií. Mňa by veľmi zaujímalo, že či toto nie je zásah do autonómie športových organizácií, že ako toto bude vyzerať v praxi, že vy ten štatút budete schvaľovať, budete si tam schvaľovať nejakých svojich nominantov a títo nominanti budú rozhodovať o tom, keď sa udejú nejaké spory v športových organizáciách, akože rozumiem tomu správne? Pretože v tom prípade... (Prerušenie vystúpenia časomerom.)
33. schôdza NR SR - 3.deň - B. popoludní
Dátum: 2025-03-27
Poslanec: Nash, Natália (PS)
Druh vystúpenia: Vystúpenie v rozprave

131. Ďakujem za slovo, pán predsedajúci. Pán kolega Hlina, ďakujem vám veľmi pekne za váš príspevok, aj za to, ako ste urobili tú tlačovku pred tou bioplynkou. Ako ste odhalili teda, že priamo pri tom areáli tej olympijskej arény je bioplynová stanica. Ja si myslím, že tam sa ešte naleje dosť peňazí, tak ako ste povedali. Pretože aj tú bioplynku bude asi treba preložiť, aby sa tam vôbec mohli konať nejaké významné športové podujatia, aby tých 5 000 ľudí, ktorých tam bude ako divákov v tej olympijskej aréne, boli v bezpečí. A ja chcem pri tejto príležitosti pripomenúť, že 70 000 detí na Slovensku nemá telocvičňu a telesnú a športovú výchovu absolvujú v triedach a na chodbách. A chcela by som povedať, že je to naozaj hanba tejto krajiny, pretože my máme 20 miliónov na olympijskú arénu, ktorá je úplne zbytočná, a nemáme peniaze na telocvične pre 70 000 detí. Ja som si len chcela predstaviť, že ako asi vyzeralo to vyjednávanie, ktoré pán minister Huliak absolvoval u premiéra Fica. A podľa mňa to bolo tak nejako, že ja nahám tak Dankovi arénu, ale mne dajte tri haly. Ja sa veľmi teším, že na Slovensku vyrastú tri atletické haly a budem pozorne sledovať, aké budú kritériá toho, kde tieto haly vyrastú a či to bude v Očovej, Hriňovej alebo v Detve. Ďakujem pekne.